2) “હું આની જગ્યાએ હોત તો….” પ્રેરિત પારકી પંચાત : આ પ્રકાર એવા લોકોની સંપત્તિ ગણવામાં આવે છે જેઓ કાં તો ગયા જન્મમાં દુનિયાના સૌથી મહાન તત્વચિંતક બનવાની પ્રક્રિયામાં અધવચ્ચે જ યમરાજને ત્યાં જ્ઞાનીઓની શોર્ટેજના કારણે મૃત્યુને ભેટી ગયા હોય. આવ લોકો “જો હું બાજુવાળાની જગ્યાએ હોત તો આવી પત્ની ન લાવત” થી માંડીને “જો હું પુતિનની જગ્યાએ હોય તો..” સુધીની તમામ ગોસિપ પર એકહથ્થુ શાસન ધરાવતા હોય છે. આ પ્રકારમાં ઉપર્યુક્ત કોર્સમાં ટોપર બનેલા સ્ત્રી કે પુરુષને દુનિયાભરની વિવિધ પોસ્ટ પર જો પોતે હોત તો શું કરી શકત એની બડાઈઓ હાંકવાની સર્વોત્તમ ઉંચાઈના સંશોધન માટે “પંચાત ભૂષણ”નો એવોર્ડ આપવામાં આવે એની જોગવાઈ કેન્દ્ર સરકારે કરવાની રહેત.